Na temelju članka 12. Zakona o arhivskom gradivu i arhivima („Narodne novine“ broj 61/18. i 98/19.), članka 36. Pravilnika o upravljanju dokumentarnim gradivom izvan arhiva („Narodne novine“ broj 105/20.) i članka 43. stavka 2. Pravila za upravljanje javnim dokumentarnim gradivom Koprivničko-križevačke županije („Službeni glasnik Koprivničko-križevačke županije“ broj 28/20.), župan Koprivničko-križevačke županije 13. siječnja 2021. donio je

ZAKLJUČAK

o odobravanju postupka odabiranja i izlučivanja

javnog dokumentarnog gradiva Koprivničko-križevačke županije

I.

 Odobrava se postupak odabiranja i izlučivanja javnog dokumentarnog gradiva Koprivničko-križevačke županije (dalje u tekstu: gradiva) utvrđenog Popisom javnog dokumentarnog gradiva Koprivničko-križevačke županije predloženog za izlučivanje KLASA: 036-04/21-01/2, URBROJ: 2137/1-02/03-21-2 od 12. siječnja 2021. godine (dalje u tekstu: Popis).

II.

 Poslove u postupku odabira, izlučivanja i uništavanja izlučenog gradiva obavljaju odgovorne osobe u pismohrani:

1. Laura Vugrinec-Đuričić, službenica koja obavlja stručne arhivske poslove u odnosu na dokumentarno i arhivsko gradivo Koprivničko-križevačke županije,

2. Marina Lovrenčević, referentica uredskog poslovanja – arhivarka,

 3. Melita Kovač, referentica uredskog poslovanja - arhivarka.

III.

 Odgovorne osobe u pismohrani iz točke II. ovog Zaključka obavile su pregled gradiva te Popisom utvrdile koje gradivo treba izlučiti.

Popis sadrži osnovne podatke o gradivu koje se predlaže za izlučivanje, s nazivom stvaratelja gradiva, čijim radom je gradivo nastalo kao i:

1. Redni broj gradiva,
2. Vrstu gradiva (naziv gradiva prema Popisu dokumentarnog gradiva Koprivničko-križevačke s rokovima čuvanja, koji obuhvaća cjelokupno javno arhivsko i dokumentarno gradivo koje nastaje u poslovanju Koprivničko-križevačke županije („Službeni glasnik Koprivničko-križevačke županije“ broj 28/20.) (dalje u tekstu: Poseban popis), a koji se nalazi u prilogu Pravila za upravljanje javnim dokumentarnim gradivom Koprivničko-križevačke županije („Službeni glasnik Koprivničko-križevačke županije“ broj 28/20) (dalje u tekstu: Pravila)
3. Redni broj iz Posebnog popisa,
4. Granične godine nastanka gradiva,
5. Ukupnu količinu za svaku stavku iz Posebnog popisa izraženu brojem svežnjeva, registratora, knjiga i slično,
6. Razloge izlučivanja i uništavanja (primjerice istekao rok čuvanja prema Pravilima, nepotrebno za daljnje poslovanje i slično).

IV.

Odgovorne osobe za pismohranu dostavit će Državnom arhivu u Bjelovar prijedlog za davanje odobrenja za izlučivanje predloženog gradiva s Popisom, a radi donošenja rješenja o odobrenju za izlučivanje i uništavanje predloženog gradiva.

V.

Odgovorne osobe za pismohranu dužne su provesti postupak uništenja izlučenog gradiva u roku od trideset dana od dana zaprimanja rješenja o odobrenju za izlučivanje i uništenja gradiva Državnog arhiva u Bjelovaru sukladno Zakonu o arhivskom gradivu i arhivima i Pravilniku o upravljanju dokumentarnim gradivom izvan arhiva.

VI.

 Ovaj Zaključak objavit će se u „Službenom glasniku Koprivničko-križevačke županije“.

**ŽUPAN**

**KOPRIVNIČKO-KRIŽEVAČKE ŽUPANIJE**

KLASA: 036-04/21-01/2

URBROJ: 2137/1-02/03-21-3

Koprivnica, 13. siječnja 2021. ŽUPAN

 Darko Koren, ing. građ., v.r.